AGF hentede den første sejr over AaB siden 2004, og de tre point var ganske fortjente. AaB havde store problemer med at få spillet til at fungere. AGF kom tidligt foran, og AaB formåede ikke for alvor at sætte gæsterne under pres, og når AaB endelig kom fremt til en chance, så stod Stefan Rasmussen i vejen i AGF-målet. I stedet for en nordjysk udligning i slutfasen, så slog AGF til igen med mål til 2-0 10 minutter før tid. Med nederlaget fik AaB og Bruce Rioch en skidt generalprøve på onsdagens Champions League-kamp mod Celtic.
Der var intet mesterligt over mestrenes spil lørdag på Aalborg Stadion, så AaB tabte 2-0 til AGF.